Dzâtsea omlu ""easti albâ"", Easti ""laie"" nâsa strigâ. ""Ai, muljeare, hearbi carnea""; Nâsa, tr-oarâ tra si-u frigâ. Ma, de, omlu tsi vrea s-facâ? Tatsi,-aravdâ, hunipseashti. Nicuchirâ cu cârunâ: Ni si-alasâ ni s-lâiashti. Sh-cumu vâ dzâcu, sh-imna doilji; S-dutsea, vahi, tu vbrâ hoarâ. Shi stâturâ la livadi Si s-dicurmâ theamâ oarâ. Eara vearâ, ca Sum-Chetrulu. Criscu iarba mari, mari, Avea-agiumtâ, cumu s-veadi, S-hibâ bunâ trb tâljeari. ""Vedz, nveastă"", dzâtsi omlu, ""Vedz tsi iarbâ prucupsitâ, 'Nâ stâmânâ shi-aidi coasa, Cumu va s-cadâ-arucutitâ!"" ""Tsi, bârbate, ts-fudzi mintea? Nacâ vrei s-ts-arâdz di mini? Nu cu coasa s-talji iarba, Ma cu foartica, crishtine!"" ""Dumnidzălu si-nji ts-u-aducâ! Tutu anapuda va s-greshtsâ. Ia, ljea foartica, s-videarimu, Cumu va s-pots s-u cusueshtsâ?!"" ""Tora tini nu mi-nveatsâ. Io tsâ dzbcu sh-nica nâ oarâ: Că cu foartica u talji; Ashi fatsi-ntreaga hoarâ!